
REFERAT

privind prelungirea folosinţei gratuite a spaţiului cu altă destinaţie decât aceea de locuinţă din Timişoara, str. Simion Barnutiu nr. 11, sc.B de catre Directia de Asistenta Sociala Comunitară - Serviciul pentru Protecţia Persoanelor cu Handicap si incheierea contractului de comodat


Spaţiul cu altă destinaţie decât aceea de locuinţă din Timişoara, str. Simion Bărnuţiu nr. 11, sc.B, în suprafaţă de 130 m.p. este folosit de către Direcţia de Asistenţă Socială din subordinea Consiliului Local al Municipiului Timişoara în baza Hotărârii Consiliului Local nr. 390/25.10.2005. 

Prin Hotărârea Consiliului Local nr. 390/25.10.2005 s-a aprobat folosinţa gratuita a spaţiului cu altă destinaţie decât aceea de locuinţă situat la parterul imobilului din Timişoara, str.Dorobantilor nr.11A (str. Simion Bărnuţiu nr. 11A), în suprafaţă de 130 m.p. de către Direcţia de Asistenţă Socială Comunitară – Serviciul pentru Protecţia Persoanelor cu Handicap,  pe o perioadă de 10 ani.

Prin cererea înregistrată la Primăria Municipiului Timişoara cu nr. CT2015-005834/02.09.2015, Direcţia de Asistenţă Socială solicită prelungirea folosinţei gratuite a spaţiului cu altă destinaţie decât aceea de locuinţă din Timişoara, str. Simion Barnutiu nr.11, sc.B, identificat in Extrasul de Carte Funciara individual nr.88871, nr. Top4502-4503/2/XXIII, aflat in proprietatea Statului Roman. Acest spatiu de 130 mp., a fost detinut de catre SC „ELPROF” SA, prin contractul de inchiriere nr.114/1998. Urmare adresei SC „ ELPROF” SA inregistrata la Primaria Municipiului Timisoara cu nr.PA8X-363/30.05.2000 spatiul a fost preluat de Primaria Municipiului Timisoara, conform Referatului nr.SC2000-8885/04.07.2000.

În şedinţa din data de 16.09.2015 a Comisiei de analiză a spaţiilor cu altă destinaţie decât aceea de locuinţă situate în imobile proprietatea municipiului Timişoara precum şi în proprietatea Statului Român, în administrarea Consiliului Local al Municipiului Timişoara constituită prin Hotărârea Consiliului Local al Municipiului Timişoara nr. 12/26.06.2012, modificată prin Hotărârea Consiliului Local al Municipiului Timişoara nr. 386/01.08.2014 si HCL nr.543/31.102014,  s-a avizat favorabil întocmirea unui proiect de hotărâre pentru aprobarea prelungirii folosinţei gratuite a spaţiului cu altă destinaţie decât aceea de locuinţă din Timişoara, str. Simion Barnutiu nr.11, sc.B, în suprafaţă de 130 m.p. de către Direcţia de Asistenţă Socială, Serviciul pentru Protectia Persoanelor cu Handicap si incheierea contractului de comodat.

Având în vedere cele prezentate:

PROPUNEM :


Aprobarea de catre  Consiliului Local al municipiului Timisoara a unui proiect de hotărâre privind prelungirea folosinţei gratuite a spaţiului cu altă destinaţie decât aceea de locuinţă situat la parterul imobilului din Timişoara, str. Simion Barnutiu nr.11, sc.B, înscris în C.F. nr. 88871, nr. top. 4502 – 4503/2/XXIII, proprietatea Statului Român,  în suprafaţă de 130 m.p. de către Direcţia de Asistenţă Socială, pe o perioada de 10 ani si incheierea contractului de comodat conform Anexei.

